A BIZOTTSÁG 1666/2006/EK RENDELETE
(2006. november 6.)
a 853/2004/EK, a 854/2004/EK és a 882/2004/EK európai parlamenti és tanácsi rendelet végrehajtására vonatkozó átmeneti szabályok megállapításáról szóló 2076/2005/EK rendelet módosításáról
(EGT vonatkozású szöveg)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az állati eredetű élelmiszerek különleges higiéniai szabályainak megállapításáról szóló, 2004. április 29-i 853/2004/EK európai parlamenti és tanácsi rendeletre (1) és különösen annak 9. cikkére,
tekintettel az emberi fogyasztásra szánt állati eredetű termékek hatósági ellenőrzésének megszervezésére vonatkozó különleges szabályok megállapításáról szóló, 2004. április 29-i 854/2004/EK európai parlamenti és tanácsi rendeletre (2) és különösen annak 16. cikkére,
mivel:
(1)
A 2076/2005/EK bizottsági rendelet (3) megállapítja a 853/2004/EK, a 854/2004/EK és a 882/2004/EK (4) európai parlamenti és tanácsi rendelet végrehajtására vonatkozó átmeneti szabályokat. Egyes rendelkezéseket módosítani kell.
(2)
A 2006/766/EK bizottsági határozat (5) megállapítja azon harmadik országok jegyzékét, amelyek megfelelnek a 854/2004/EK rendelet 11. cikkének (4) bekezdésében említett feltételeknek, és amelyek következésképpen biztosítani tudják, hogy a Közösségbe behozott kéthéjú kagylók, zsákállatok, tüskésbőrűek, tengeri haslábúak, valamint halászati termékek eleget tesznek a fogyasztók egészségének védelmét célzó közösségi jogszabályokban meghatározott egészségügyi feltételeknek.
(3)
A 97/20/EK (6), valamint a 97/296/EK (7) bizottsági határozat engedélyezte egyes harmadik országoknak, amelyekben még nem végeztek közösségi ellenőrzést, hogy bizonyos feltételek mellett élő kéthéjú kagylókat és halászati termékeket hozzanak be a Közösségbe. E határozatokat a 2006/765/EK bizottsági határozat (8) hatályon kívül helyezi. Erről a lehetőségről a 854/2004/EK rendelet nem rendelkezik. A kereskedelmi forgalom zavartalanságának biztosítása érdekében átmenetileg fenn kell tartani e lehetőséget.
(4)
Az élő kéthéjú kagylók, zsákállatok, tüskésbőrűek, tengeri haslábúak, valamint halászati termékek e harmadik országokból vagy területekről történő behozatalára alkalmazandó feltételeknek legalább a közösségi termékek előállítását és forgalomba hozatalát szabályozó feltételekkel egyenértékűnek kell lenniük.
(5)
A 854/2004/EK rendelet II. melléklete II. fejezete A. részének 4. pontjában meghatározott általános elv sérelme nélkül, amely szerint a B. osztályba sorolt területekről származó kéthéjú kagylóknál a hús és az intravalvularis folyadék 100 grammjában 4 600E.coli-nál nem lehet több, az említett területekről származó kéthéjú kagylókból vett minták 10 %-a esetében engedélyezni kell az eltérést. Mivel a minták 10 %-a esetében engedélyezett eltérés nem jelent veszélyt a közegészség számára, és annak érdekében, hogy az illetékes hatóságok fokozatosan vezethessék be a 854/2004/EK rendeletnek a B. területek osztályozására vonatkozó rendelkezéseinek alkalmazását, a területek osztályozásához átmeneti időszakot kell biztosítani.
(6)
A 2076/2005/EK rendeletet ennek megfelelően módosítani kell.
(7)
Az e rendeletben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A RENDELETET:
1. cikk
A 2076/2005/EK rendelet a következőképpen módosul:
1.
A 7. cikk a következő (3) és (4) bekezdéssel egészül ki:
„(3) A 853/2004/EK rendelet III. melléklete VIII. szakasza III. fejezetének E. részétől eltérve az élelmiszer-ipari vállalkozók 2007. október 31-ig behozhatnak halolajat harmadik országokban lévő olyan létesítményekből, amelyeket az 1664/2006/EK bizottsági rendelet (9) hatálybalépése előtt e célra jóváhagytak.
(4) A 2074/2005/EK rendelet VI. mellékletétől eltérve a mellékletben említett termékeket, amelyekhez a vonatkozó behozatali bizonyítványokat szükség szerint a 2006. január 1-je előtt hatályban lévő harmonizált közösségi jogszabályokkal, illetve minden más esetben az említett időpont előtt a tagállamok által végrehajtott nemzeti szabályokkal összhangban adták ki, 2007. május 1-jéig lehet behozni a Közösségbe.
(9) HL L 320., 2006.11.18., 13. o.”" 						
2.
A 17. cikk a következő (2) bekezdéssel egészül ki:
„(2) A 854/2004/EK rendelet 11. cikkének (1) bekezdésétől eltérve a tagállamok engedélyezhetik a kéthéjú kagylóknak és a halászati termékeknek e rendelet I., valamint II. mellékletében felsorolt országokból történő behozatalát, feltéve hogy:
a)
a harmadik ország vagy terület hatáskörrel rendelkező hatósága biztosította az érintett tagállam számára, hogy a szóban forgó termékeket legalább a közösségi termékek előállítását és forgalomba hozatalát szabályozó feltételekkel egyenértékű feltételek mellett nyerték; és
b)
a harmadik ország vagy terület hatáskörrel rendelkező hatósága megfelelő intézkedéseket hoz annak biztosítása érdekében, hogy a behozott termékekhez csatolják a 95/328/EK (10) és a 96/333/EK (11) bizottsági határozatban előírt egészségügyi mintabizonyítványokat, és azokat csak az importáló tagállam hazai piacán vagy az ugyanezen behozatalt engedélyező tagállamok piacán értékesítik.
(10) HL L 191., 1995.8.12., 32. o." 						
(11) HL L 127., 1996.5.25., 33. o.”" 						
3.
A szöveg a következő 17a. cikkel egészül ki:
„17a. cikk
Az élő kéthéjú kagylókra vonatkozó termelő- és átmosóterületek osztályozása
A 854/2004/EK rendelet II. melléklete II. fejezete A. részének (4) bekezdésétől eltérve a hatáskörrel rendelkező hatóság továbbra is a B. osztályba sorolhatja az olyan területeket, amelyeken a minták 90 %-a nem lépi túl a 100 grammonkénti 4 600 E.coli határértéket.”
4.
Az I. és a II. melléklet e rendelet mellékletével összhangban egészül ki.
2. cikk
Ez a rendelet az Európai Unió Hivatalos Lapjában való kihirdetését követő hetedik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2006. november 6-án.